Foto: TASS AQShning Luizina shtati "Barksdeyl" aviabazasidagi oltita B-52 strategik bombardimonchi samolyoti Hind okeanidagi Diyego-Garsiya oroliga keltirildi, deb xabar berdi Fox News. Telekanalning bildirishicha, baza Eronning janubiy chegarasidan 3700 kilometr masofada joylashgan. JAN 06: USAF B-52Hs MYTEE51 &amp; 52 departed Barksdale AFB for Diego Garcia in the Indian Ocean due to #Iran tensions. pic.twitter.com/2PgkMMnAXw  — Aircraft Spots (@AircraftSpots) January 7, 2020 Xabar qilinishicha, har bir bombardimonchi samolyot sakkizta dvigatel bilan jihozlangan bo‘lib, ko‘p miqdorda qurol, qanotli raketalar, lazer boshqaruvli bombalar va gravitatsion atom bombalarini tashishga mo‘ljallangan. 3 yanvar kuni Bag‘doddagi aeroportda amerikalik harbiylarning aviazarbasi oqibatida Islom inqilobi muhofizlari korpusining “Al-Quds” maxsus bo‘linmasi qo‘mondoni general Qosim Sulaymoniy o‘ldirildi. Rasmiy Tehron generalning o‘limi uchun Vashingtondan qasos olinishini ma’lum qildi.